CELEX: 32020D0528
Language: hu
Date: 2020-04-14 00:00:00
Title: A Bizottság (EU) 2020/528 végrehajtási határozata (2020. április 14.) a veszettség elleni vakcinák kutyák, macskák és görények esetében való hatékonyságát figyelemmel kísérő szerológiai vizsgálatok elvégzésének egyes, Brazíliában, Kínában, Dél-Koreában, Thaiföldön és az Egyesült Államokban működő laboratóriumok számára történő engedélyezéséről (az értesítés a C(2020) 2103. számú dokumentummal történt) (EGT-vonatkozású szöveg)

16.4.2020   
               
               
                  HU
               
               
                  Az Európai Unió Hivatalos Lapja
               
               
                  L 118/26
               
            
         A BIZOTTSÁG (EU) 2020/528 VÉGREHAJTÁSI HATÁROZATA
         (2020. április 14.)
         a veszettség elleni vakcinák kutyák, macskák és görények esetében való hatékonyságát figyelemmel kísérő szerológiai vizsgálatok elvégzésének egyes, Brazíliában, Kínában, Dél-Koreában, Thaiföldön és az Egyesült Államokban működő laboratóriumok számára történő engedélyezéséről
         
            
               (az értesítés a C(2020) 2103. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős különleges intézet kijelöléséről szóló, 2000. március 20-i 2000/258/EK tanácsi határozatra (1) és különösen annak 3. cikke (2) bekezdésére,
         mivel:
         
                     (1)
                  
                  
                     A 2000/258/EK határozat a franciaországi Nancy-ban működő Agence française de sécurité sanitaire des aliments laboratóriumot (a továbbiakban: AFSSA) jelöli meg a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős intézetként. Az AFSSA a későbbiekben beleolvadt az Agence nationale de sécurité sanitaire de l’alimentation, de l’environnement et du travail (ANSES) francia nemzeti ügynökségbe.
                  
               
                     (2)
                  
                  
                     A 2000/258/EK határozat többek között előírja az ANSES számára azon harmadik országokban működő laboratóriumok értékelését, amelyek engedélyt a veszettség elleni vakcinák hatékonyságát figyelemmel kísérő szerológiai vizsgálatok elvégzésére.
                  
               
                     (3)
                  
                  
                     Brazília illetékes hatósága kérelmet nyújtott be a „Núcleo de Pesquisas em Raiva do Laboratório de Virologia Clínica e Molecular do Instituto de Ciências Biomédicas da Universidade de São Paulo” laboratórium engedélyezése iránt. Az ANSES e laboratóriumra vonatkozóan 2019. október 24-én kedvező értékelési jelentést adott ki, majd nyújtott be a Bizottsághoz.
                  
               
                     (4)
                  
                  
                     Kína illetékes hatósága két laboratórium, a „Sino Tech World Biologicals Pharmaceutical Co., Ltd (Peking)” és az „Animal Disease Diagnostic Center of the Institute of Animal Health of the Guangdong Academy of Agriculture Sciences” engedélyezése iránti nyújtott be kérelmet. Az ANSES e laboratóriumokra vonatkozóan 2019. október 24-én kedvező értékelési jelentést adott ki, majd nyújtott be a Bizottsághoz.
                  
               
                     (5)
                  
                  
                     Kína illetékes hatósága kérelmet nyújtott be ezenfelül két laboratórium, a „National Reference Laboratory for Animal Rabies (Diagnostic Laboratory for Rabies and Wildlife Associated Zoonoses)” és a „Centre for Rabies Antibody Assay of the Laboratory of Epidemiology of the Military Veterinary Research Institute of the Academy of Military Medical Sciences” újbóli engedélyezése iránt. Az ANSES e laboratóriumokra vonatkozóan 2019. október 24-én kedvező értékelési jelentést adott ki, majd nyújtott be a Bizottsághoz.
                  
               
                     (6)
                  
                  
                     Dél-Korea illetékes hatósága kérelmet nyújtott be a „Rabies and Japanese encephalitis OIE reference laboratory of Animal and Plant Quarantine Agency” laboratórium engedélyezése iránt. Az ANSES e laboratóriumra vonatkozóan 2019. október 24-én kedvező értékelési jelentést adott ki, majd nyújtott be a Bizottsághoz.
                  
               
                     (7)
                  
                  
                     Thaiföld illetékes hatósága kérelmet nyújtott be a „National Institute of Animal Health” laboratórium engedélyezése iránt. Az ANSES e laboratóriumra vonatkozóan 2019. október 24-én kedvező értékelési jelentést adott ki, majd nyújtott be a Bizottsághoz.
                  
               
                     (8)
                  
                  
                     Az Egyesült Államok illetékes hatósága kérelmet nyújtott be a „Centers for Disease Control and Prevention of the Rabies Laboratory” laboratórium újbóli engedélyezése iránt. Az ANSES e laboratóriumra vonatkozóan 2019. október 24-én kedvező értékelési jelentést adott ki, majd nyújtott be a Bizottsághoz.
                  
               
                     (9)
                  
                  
                     Az említett laboratóriumok számára ezért engedélyezni kell a veszettség elleni vakcinák kutyák, macskák és görények esetében való hatékonyságát figyelemmel kísérő szerológiai vizsgálatok elvégzését.
                  
               
                     (10)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2000/258/EK határozat 3. cikke (2) bekezdésének megfelelően az alábbi laboratóriumok jogosultak a veszettség elleni vakcinák kutyák, macskák és görények esetében való hatékonyságát figyelemmel kísérő szerológiai vizsgálatokat elvégezni:
            
                        a)
                     
                     
                        Núcleo de Pesquisas em Raiva
                        Laboratório de Virologia Clínica e Molecular do Instituto de Ciências Biomédicas
                        Universidade de São Paulo
                        Av. Prof. Lineu Prestes, 1374, room 225
                        05508-000 São Paulo
                        Brazília
                     
                  
                        b)
                     
                     
                        Sino Tech World Biologicals Pharmaceutical Co., Ltd (Peking)
                        29 Qingfeng West Road. Biological Medicine Base, Daxing District,
                        Peking
                        Kína
                     
                  
                        c)
                     
                     
                        Animal Disease Diagnostic Center
                        Institute of Animal Health, Guangdong Academy of Agriculture Sciences
                        21 Baishigang Street, Tianhe District
                        Guangzhou, Kuangtung
                        Kína
                     
                  
                        d)
                     
                     
                        National Reference Laboratory for Animal Rabies (Diagnostic Laboratory for Rabies and Wildlife Associated Zoonoses)
                        Changchun Veterinary Research Institute,Chinese Academy of Agricultural Sciences
                        666 Liuying West Road, Jingyue Economy Development District, Csangcsun, Csilin,
                        Kína
                     
                  
                        e)
                     
                     
                        Centre for Rabies Antibody Assay, Laboratory of Epidemiology, Military Veterinary Research Institute, Academy of Military Medical Sciences
                        666 Liuying West Road, Jingyue Economy Development District
                        Csangcsun, Csilin
                        Kína
                     
                  
                        f)
                     
                     
                        Rabies and Japanese encephalitis OIE reference laboratory of the Animal and Plant Quarantine Agency
                        177 Hyeoksin 8-ro, Gimcheon-si, Kjongszangbuk-to, 39660,
                        Dél-Korea
                     
                  
                        g)
                     
                     
                        Centers for Disease Control and Prevention
                        Rabies Laboratory
                        1600 Clifton Road, NE, Atlanta, GA 30333,
                        Egyesült Államok
                     
                  
                        h)
                     
                     
                        The National Institute of Animal Health
                        50/2 Kasetklang, Ladyao, Csatucsak
                        Bangkok 10900
                        Thaiföld
                     
                  
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2020. április 14-én.
            
               
                  a Bizottság részéről
               
               Sztella KIRIAKÍDISZ
               
                  a Bizottság tagja
               
            
         
         
            (1)  HL L 79., 2000.3.30., 40. o.